b'\n_START_ARTICLE_\nIme mi je Li\n_START_PARAGRAPH_\nIme mi je Li (It.: Io sono Li, ang.: Shun Li and the Poet) je italijanski celove\xc4\x8derni igrani film, nastal leta 2012 v re\xc5\xbeiji Andree Segreja, re\xc5\xbeiserja dokumentarnih filmov._NEWLINE_Film je poleg nagrade Lux Prize, ki jo evropski parlament podeljuje filmom na temo integracije znotraj Evropske unije in evropskih vrednot, na Bene\xc5\xa1kem filmskem festivalu prejel \xc5\xa1e tri nagrade._NEWLINE_Govori o mladi kitajski priseljenki Li in ostarelem Bepiju, priseljencu iz nekdanje Jugoslavije, ki razume njene ob\xc4\x8dutke tujosti, saj jih je tudi sam pre\xc5\xbeivljal, ko je pred tridesetemi leti emigriral v Italijo. Razmerje med protagonistom, znanim kot Pesnikom zaradi njegovih rim, in protagonistko, ostaja za njuno okolico zavito v meglo nerazumevanja, ponazorjeno s posnetki meglene pokrajine, ki vodi v ugibanja, obrekovanje in prepoved njunega dru\xc5\xbeenja. Li je postavljena pred dejstvo, da mora izbirati med dru\xc5\xbeenjem z Bepijem in tem, da bo videla svojega otroka, ki se ji na koncu pridru\xc5\xbei.'